A Grand Slam-tornákon a legjobb egyéni eredménye a 2010-es Australian Openen, a 2012-es wimbledoni tornán, valamint a 2013-as Roland Garroson elért negyeddöntője. Párosban két alkalommal játszott Grand Slam-döntőt, 2011-ben az Australian Openen Viktorija Azarankával, és 2012-ben a Roland Garroson Nagyja Petrovával, de mindkettőt elveszítette. Szintén Petrovával bronzérmet szerzett a 2012-es londoni olimpián, s ugyanebben az esztendőben megnyerték az év végi világbajnokságot. Az egyéni világranglistán a legjobb helyezése a 10. volt, amelyet 2013. június 10-én ért el. Páros sikereinek köszönhetően a páros világranglistán 2011 októberében az ötödik helyet foglalta el.